Cuan a Rebel Spell remató a suya actuación, prinzipio uno d'os intes mas espezials d'a nuei, l'acto politico. A chen choben d'Artieda puyó enta l'eszenario con una pancarta an que se leyeba "Esfendemos a Tierra - Entibos No Pas". Un representant d'o Bloque Independentista de Cuchas presentó l'acto politico y dimpues uno d'os chobens d'Artieda leyó una carta feita por ellos mesmos an que amostraban a dinnidat d'un pueblo a querer bibir y a luitar contra la especulación d'o formigon, barro y zemento. Rematando l'acto politico con o pabellón a rebutir chilando totz chuntos "Yesa No", u "Artieda No Rebla". Una begada remató l'acto politico aparixieron os Prau, colla beterana que nunca no manca en ista mena de festibals. Dulzainas y gaitas s'ascuitoron en a suya actuación, antimas de cantas de raso en Aragones y que amostran a reyalidat d'iste País. Sin duda, una d'as actuazions d'a nuei.